Source: http://latin-amerika.hu/hirek/aktualis/4142-2017-06-08-19-21-54
Timestamp: 2017-10-19 18:04:22+00:00

Document:
A chilei Legfelsőbb Bíróság újabb vádpontokkal egészítette ki a kiadatási határozatát az egykori perui elnök ellen
Hírek Aktuális A chilei Legfelsőbb Bíróság újabb vádpontokkal egészítette ki a kiadatási határozatát az egykori perui elnök ellen
2017. június 08. csütörtök, 20:19
A chilei Legfelsőbb Bíróság tegnap úgy döntött, hogy kiterjeszti a kiadatás alapjául szolgáló vádakat a korábbi perui elnök, Alberto Fujimori ellen, így más bűncselekményekkel is meggyanúsíthatják, azokon kívül, amelyekben már eljárás folyik ellene.
Az egykori államfőt 2007-ben kiutasították Chiléből, és visszaküldték Peruba, hogy ott bíróság elé állítsák azokért az emberiség elleni bűncselekményekért, amelyeket két hivatali ciklusa (1990-2000) idején követett el. Peru így Chile jóváhagyását kérte, hogy további bűncselekményekkel vádolhassa meg az egykori államfőt.
Fujimori most újabb vádakkal nézhet szembe - Fotó: Archív
„A Legfelsőbb Bíróság kiterjesztette a kiadatás alapjául szolgáló vádakat a Perui Köztársaság exelnöke, Alberto Fujimori ellen emberiség elleni bűncselekményekre és összeesküvésre, de elutasította a hűtlen kezelésre vonatkozóakat” – áll a chilei igazságszolgáltatás által kedden kiadott közleményben.
Ez azt jelenti, hogy a bíróság is úgy látta, hogy a bűncselekmények „megsértették az emberi méltóságot, és súlyos és kirívó módon megsértették az Emberi Jogok Egyetemes Nyilatkozatában lefektetett emberi és szabadságjogokat.”
A kérvényben szintén szereplő hűtlen kezelésre vonatkozó vádat viszont elutasították, mert az elévült.
A Fujimori-ügy
Alberto Fujimori számos botrány közepette mondott le Peru elnöki posztjáról 2000 végén. Öt évvel később a szökevény exelnök Chilében telepedett le, ahol letartóztatták, és kiadták Perunak, ahol felelősségre vonták, és börtönbüntetésre ítélték.
A vádak között összeesküvés és minősített emberölés is szerepelt.
2012-ben a chilei Legfelsőbb Bíróság kiterjesztette a vádat arra, hogy Fujimori a gyanú szerint illegálisan használt fel katonai pénzeket arra, hogy perui médiumokat vásároljon meg, hogy azok támogassák az újraválasztási kampányát.
A héten 6733
A hónapban 41618
Összesen 3261945

References: Bíróság 
 Bíróság 
 Bíróság 
 bíróság 
 Bíróság 
 bíróság 
 Bíróság